钦定古今图书集成/明伦汇编/氏族典/第214卷 > 何承裕
## 钦定古今图书集成/明伦汇编/氏族典/第214卷 > 何承裕

按《宋史赵邻几传》：“何承裕者，晋天福末擢进士第，有
清才，好为歌诗，而嗜酒狂逸。初为中都主簿，累官至
著作佐郎，直史馆。出为盩厔、咸阳二县令，醉则露首
跨牛趋府，府尹王彦超以其名士而容之。然治清而
不烦，民颇安焉。每览牒诉，必戏判以喻曲直，诉者多
心伏引去。开宝三年，自泾阳令入为监察御史，后历”
侍御史，累知忠、万、商三州，太平兴国年卒。